Barack Hussein Obama II (født 1961) er en amerikansk politiker fra Demokraterne og USA's 44. præsident.
Obama er uddannet i statskundskab og international politik fra Columbia University samt jura på Harvard University. Han har været advokat med speciale i borgerrettighedslovgivning og ansat på University of Chicago. Obama blev i 1992 gift med Michelle Obama og sammen har de to døtre, Malia Ann Obama og Sasha Obama.
Ved valget til det amerikanske Senat i november 2004 i delstaten Illinois vandt Obama en jordskredssejr over sin republikanske modstander Alan Keyes. Han var i en årrække USA's eneste senator, som er af negroid (afrikansk) afstamning – og kun den femte i historien. 
3. juni 2008 erklærede han sig som demokraternes præsidentkandidat ved valget i november samme år. Han vandt en klar sejr ved valget vandt en klar sejr og blev derved den første ikke-hvide præsident i USA's historie.
Som præsident har han gennemført lovgivning på det økonomiske område, omkring skattepolitik og på sundhedsområdet. Han har desuden gennemtrumfet tilbagetrækningen af amerikanske tropper i Irak og givet grønt lys til den militæroperation, der resulterede i Osama Bin Ladens død. Barack Obama blev i 2009 tildelt Nobels fredspris. ("Læs mere..")
